మహేష్ కుమతల్లి

మహేష్ ఇరనగౌడ కుమతల్లి కర్ణాటక రాష్ట్రానికి చెందిన రాజకీయ నాయకుడు. ఆయన అథని శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
మహేష్ కుమతల్లి కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2018 శాసనసభ ఎన్నికలలో అథని శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లక్ష్మణ్ సవాడిపై 2,331 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 2019లో బిఎస్ యడియూరప్ప ప్రభుత్వాన్ని ఏర్పాటు చేయడంలో బీజేపీకి సహకరించిన ఫిరాయింపుదారుల కీలక గ్రూపులో కాంగ్రెస్ పార్టీకి చెందిన కుమతల్లి ఉన్నాడు. కర్ణాటకలో 17 మంది కాంగ్రెస్ - జేడీ(ఎస్) ఎమ్మెల్యేలపై అప్పటి అసెంబ్లీ స్పీకర్ కేఆర్ రమేశ్ కుమార్ అనర్హత వేటు వేయడంతో 2019లో జరిగిన ఉప ఎన్నికలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి గజానన్ భాలచంద్ర మంగసూలిపై 39,989 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

మహేష్ 2023 శాసనసభ ఎన్నికలలో అథని శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి లక్ష్మణ్ సవాడి చేతిలో 76,122 ఓట్ల తేడాతో ఓడిపోయాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు